Polițiștii din cadrul Poliției Orașului Răcari au fost sesizați prin SNUAU 112 cu privire la producerea unui accident rutier în localitatea Crevedia.
Din primele verificări efectuate, polițiștii au constatat faptul că un bărbat, de 31 de ani, din județul Teleorman, în timp ce ar fi condus o motocicletă pe DN 1 A, în localitatea Crevedia, ar fi acroșat și accidentat un bărbat, de 56 de ani, din județul Olt.
În urma evenimentului, din nefericire, pietonul a decedat, iar motociclistul a fost rănit, fiind transportat la spital în vederea acordării de îngrijiri medicale.
Polițiștii efectuează cercetări pentru stabilirea cu exactitate a tututor împrejurărilor producerii accidentului rutier.